Source: https://e-justice.europa.eu/content_order_for_payment_procedures-41-pl-hu.do?member=1
Timestamp: 2020-08-10 16:14:30+00:00

Document:
„Fizetési meghagyásos” eljárások - Lengyelország
A bíróság fizetési meghagyást bocsát ki, ha a kérelmező pénzkövetelés vagy más helyettesíthető szolgáltatás iránt kíván igényt érvényesíteni.
Fizetési meghagyás a követelés összegétől függetlenül kibocsátható.
Az eljárás opcionális. A bíróság fizetési meghagyást a kérelmező keresetlevelében tett írásbeli kérelme esetén bocsát ki.
Fizetési meghagyásos eljárásnak nincs helye, amennyiben a fizetési meghagyást a kötelezett számára Lengyelországban nem lehet kézbesíteni.
A fizetési meghagyásos eljárás a kerületi (rejonowy) és a regionális (okręgowy) bíróságok hatáskörébe tartozik.
Nincs formanyomtatvány.
A fizetési meghagyásos eljárásban nem kötelező az ügyvédi képviselet (przymus adwokacki).
A keresetlevélnek tartalmaznia a pontosan megjelölt követelést és az azt alátámasztó tényeket.
A követelést alátámasztó tényeket a következő iratok keresetlevélhez való csatolásával kell bizonyítani:
a) okirat;
b) az adós által elfogadott számla;
c) az adósnak címzett fizetési felszólítás és az adós tartozás elismeréséről szóló írásbeli jognyilatkozata;
d) az adós által elfogadott fizetési felszólítás, amelyet a bank a bankszámla-egyenlegen rendelkezésre álló fedezet hiánya miatt behajthatatlanságra tekintettel küldött vissza.
A bíróság ugyancsak fizetési meghagyást bocsát ki a kötelezett ellen megfelelően kitöltött váltó, csekk, opciós utalvány vagy tartozáselismerés alapján, amennyiben azok hitelességéhez és tartalmához nem fér kétség.
A bíróság a kérelmet elutasítja:
ha bírósági eljárásnak nincs helye;
ha ugyanazon felek között ugyanazon ügy elbírálása iránt eljárás már folyamatban van, vagy annak tárgyában már érdemi döntést hoztak;
ha a felek egyikének nincs perbeli jogképessége, vagy ha a kérelmezőnek nincs perbeli cselekvőképessége és nincs nevében eljáró törvényes képviselője, vagy pedig ha a kérelmező szervezeti egysége irányító szerveinek összetételében olyan mértékű hiány áll fenn, hogy a kérelmező eljárás lefolytatására nem képes.
Lásd az 1.6. pontot.
Az írásbeli ellentmondást a fizetési meghagyást kibocsátó bírósághoz kell előterjeszteni. Az ellentmondásban a kötelezettnek elő kell adnia, hogy a meghagyást részben vagy egészben vitatja-e, be kell mutatnia jogi érvelését – amelyet az ügy érdemi részére vonatkozó vitát megelőzően kell előterjesztenie, és aminek elmulasztásával elveszti ezen jogi érvek előadására való jogát –, illetve a tényeket és bizonyítékokat. A bíróság az elkésetten előterjesztett indítványokat és bizonyítékokat figyelmen kívül hagyja, kivéve ha a fél igazolja, hogy azok ellentmondás részeként történő előterjesztésének elmulasztásában vétkesség nem terheli, vagy hogy az elkésetten előterjesztett indítványok és bizonyítékok elfogadása az ügy tárgyalását nem késlelteti, vagy hogy egyéb rendkívüli körülmények álltak fenn.
Az ellentmondás megfelelő előterjesztése esetén a bíróság kitűzi a tárgyalás időpontját, és elrendeli az ellentmondás kérelmezőnek történő kézbesítését.
A fizetési meghagyás kibocsátásától kezdődően egyfajta biztosítékot (tytuł zabezpieczenia) képez, és végrehajthatóvá nyilvánítás nélkül végrehajtható.
Az ellentmondás előterjesztésére meghatározott határidő lejártát követően a fizetési meghagyás további alakiságok nélkül végrehajtható.
A fizetési meghagyásos eljárásban kibocsátott fizetési meghagyás ellen fellebbezésnek nincs helye.

References: bíróság 
 bíróság 
 bíróság 
 bíróság 
 bíróság 
 bíróság